text: Arbejdsløs? Så gør stranden ren
  16 juni 2014 kl. 18.17
  50 ledige er blevet sat til at gøre strandene rene i Haderslev kommune.
  Det er 50 ledige kontanthjælpsmodtagere og dagpengemodtagere, som kommunen har sat til at gøre en nytteindsats.
  De skal gøre kommunen renere og naturen skønnere.
  - Det er også en fælles opgave at få folk væk fra passiv forsørgelse og i gang med en uddannelse eller i job, men indtil de kan komme i gang med en uddannelse kan man sige, at de skal arbejde for den ydelse, de får. Det har været vigtigt for os at finde ordenlige og meningsfulde opgaver, siger Jesper Andreasen, formand for Beskæftigelses- og Integrationsudvalget.
   
  Nytteindsatsordningen trådte i kraft med kontanthjælpsreformen den 1. januar 2014. Målet er at den enkelte skal indgå i et arbejdsfælleskab og udføre en samfundsnyttig opgave for sin ydelse. Hvis man er under 30 år og uddannelsesparat, skal man finde et job indtil uddannelse starter. Kan man ikke det, skal man arbejde for sin ydelse i form af et nyttejob.
  
  